Walter Stirling

Sir Walter STIRLING (n. en 1718 - m. en 1786) estis kapitano en la Reĝa Mararmeo de Britio. Li estis nomumita « Reguliga Kapitano de la Deviga Rekrutado ĉe la Turo de Londono ». La , li edziĝis kun Dorothy Willing, filino de la filadelfia komercisto Charles Willing.

Laŭ rakontoj konservitaj en la familio, li konvinkis la familion de Horatio Nelson permesi ke Horatio aliĝu al la mararmeo. Li perdis la ŝancon esti nomumita guberniestro de Halifax ĉar li vizitis sian edzinon en Skotlando kiam la propono alvenis.

En 1780 li komandis la ŝipon Gibraltar, kaj ĉeestis kiam la admiralo George Rodney konkeris la insulon Sint-Eustatius kontraŭ la Nederlanda Respubliko dum la 4-a angla-nederlanda milito. Elektita por revenigi la oficialan sciigon al Londono, li ricevis la nobeltitolon de kavaliro je sia alveno.

Kiam reĝo Georgo la 3-a inspektis la ŝipojn de Stirling, li estis tiom impresita ke li proponis fari lin baroneto. Stirling rifuzis, sed lia plej aĝa filo, ankaŭ nomata Walter, poste postulis la titolon kaj fariĝis Sir Walter Stirling, 1-a baroneto de Faskine.

Li mortis en Londono en novembro 1786. Lia dua postvivanta filo, Charles, fariĝis admiralo. Unu nepo, filo de lia filino Anne, fariĝis la unua guberniestro de Okcidenta Aŭstralio kaj poste ankaŭ admiralo.

 Referencoj 

Kategorio:Britaj militistoj
Kategorio:Britaj oficiroj